Държавен вестник, бр. 95, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  95
(2) Оценяването на изпълнението на длъж­
ността за служителите на експертни длъжности 
със спомагателни функции и на технически 
длъжности включва следните етапи:
1. обобщаване на преките задължения и/
или възлагане на конкретни задачи;
2. провеждане на междинна среща;
3. провеждане на заключителна среща и 
определяне на обща оценка на изпълнението 
на длъжността.
(3) Алинея 2 може да се прилага и за 
служители на експертни длъжности с анали­
тични и/или контролни функции, които имат 
специфичен характер по смисъла на § 5 от 
преходните и заключителните разпоредби на 
Наредбата за прилагане на Класификатора на 
длъжностите в администрацията, приета с 
Постановление № 47 на Министерския съвет 
от 2004 г. (обн., ДВ, бр. 18 от 2004 г.; изм. и 
доп., бр. 46 и 72 от 2004 г., бр. 83 от 2005 г., 
бр. 28 от 2006 г., бр. 64 и 71 от 2008 г., бр. 2, 
18, 34 и 83 от 2009 г., бр. 4, 58 и 74 от 2010 г. и 
бр. 47 от 2011 г.), определени със заповед на ръ­
ководителя на административната структура.
Чл. 9. (1) Изготвянето и съгласуването на 
индивидуалния работен план се извършват 
съвместно от оценяващия ръководител и от 
оценявания, като се отчитат основната цел, 
преките задължения, управляваните ресурси 
и компетентностите, определени в длъжност­
ната характеристика на длъжността, заемана 
от оценявания.
(2) В индивидуалния работен план се оп­
ределят целите, срокът и изискванията/кри­
териите за изпълнението, които оценяваният 
трябва да постигне през периода.
(3) Целите в индивидуалния работен план 
на оценявания трябва да са в максимална 
степен конкретни, измерими, постижими, 
съгласувани с целите на административната 
структура като цяло и/или на администра­
тивното звено, както и да бъдат определени 
във времето. 
(4) Броят на целите в индивидуалния ра­
ботен план не трябва да надвишава седем.
Чл. 10. (1) Изготвянето и съгласуването на 
индивидуален работен план, попълването и 
подписването на съответния раздел от фор­
муляра за оценка от оценяващия ръководител 
и от оценявания се извършват в периода от 1 
до 31 януари на съответната година.
(2) При невъзможност да се постигне съ­
гласие по индивидуалния работен план между 
оценяващия ръководител и оценявания той се 
определя от оценяващия ръководител. 
(3) Индивидуалните работни планове на 
служителите се изготвят и съгласуват в срок до 
30 дни след назначаването, преназначаването, 
предсрочното прекратяване на командиров­
ката в чужбина или завръщането от отпуск с 
продължителност повече от 6 месеца.
Чл. 11. (1) Обобщаването на преките за­
дължения и/или възлагането на конкретни 
задачи се извършват съвместно от оценява­
щия ръководител и от оценявания, като се 
отчитат основната цел, преките задължения, 
управляваните ресурси и компетентностите, 
определени в длъжностната характеристика 
на длъжността, заемана от оценявания.
(2) Обобщаването на преките задължения 
и/или възлагането на конкретни задачи, 
попълването и подписването на съответния 
раздел от формуляра за оценка от оценяващия 
ръководител и от оценявания се извършват 
в периода от 1 до 31 януари на съответната 
година.
(3) Обобщаването на преките задължения 
и/или възлагането на конкретни задачи на 
служителите се изготвят и съгласуват в срок до 
30 дни след назначаването, преназначаването, 
предсрочното прекратяване на командиров­
ката в чужбина или завръщането от отпуск с 
продължителност повече от 6 месеца.
Чл. 12. (1) Междинната среща между 
оценяващия ръководител и оценявания се 
провежда в периода от 15 юни до 31 юли на 
съответната календарна година. При отсъствие 
на оценявания служител междинната среща 
се провежда в 7-дневен срок след неговото 
завръщане. 
(2) На междинната среща оценяващият 
ръководител и оценяваният правят преглед на 
изпълнението на длъжността относно постига­
нето на целите, определени в индивидуалния 
работен план, или на изпълнението на задъл­
женията от длъжностната характеристика/
възложените конкретни задачи, на показаните 
компетентности от служителя, както и на 
други въпроси, които са свързани и могат да 
подобрят изпълнението на длъжността.
(3) При необходимост някои от целите в 
индивидуалния работен план или възложените 
конкретни задачи могат да се изменят или 
допълнят, както и да се набележат конкретни 
действия за подобряване на изпълнението. 
Оценяващият ръководител мотивира необ­
ходимостта от изменение и допълнение на 
целите в индивидуалния работен план.
(4) След приключване на междинната среща 
се попълва съответният раздел от формуляра 
за оценка.
(5) Когато ръководителят или служителят, 
който възлага задачите и отговаря за дейност­
та на дългосрочно командирован служител, 
има месторабота, различна от тази на ко­
мандирования, междинната среща може да 
не се провежда. Ако междинната среща не се 
провежда, оценяващият е длъжен да попълни 
съответния раздел от формуляра за оценка, 
който се изпраща на оценявания.